
PETAR BARBARIĆ 

1. Volim umrijeti negoli se nečistim 
grijehom okaljati. 

2. Od svih putova što vode u nebo 
meni se čini najkraćim , najlakšim i 
najpouzdanijim onaj kojim čovjek 
ide ispunjujući svoje obične 
dužnosti. 

3. Za svećeničko bih zvanje bio 
spreman i sto puta umrijeti. 


DIVAN MLADIĆ PETAR BARBARIĆ 


S dvorijekom "DIVAN MLADIĆ" izrekao je bla- 
ženi Alojzije kardinal Stepinac veličinu Petra Bar- 
barića. Petar je divan po savjesnom vršenju dnev- 
nih dužnosti, po ljubavi prema bližnjemu, po žar- 
kom i čistom rodoljublju, po očuvanoj krsnoj ne- 
vinosti i mladenačkoj čistoći, po štovanju sv. Fra- 
nje Asiškog, sv. Josipa, Majke Božje, Presvete 
Euharistije i Srca Isusova, po uspješnom radu za 
spas duša, po strpljivoj patnji, svetačkoj smrti te 
po neprekidnim uslišanjima. 

Rodio se u zapadnoj Hercegovini u seocetu 
Siljevištima (župa Klobuk). Nakon izvrsno završe- 
ne pučke škole bio je trgovački pomoćnik, a preko 
njegova bivšeg učitelja Tomislava Vuksana Gos- 
podin ga je obdario svećeničkim zvanjem. Otišao 
je u sjemenište u Travnik gdje je svojim kolegama 
prednjačio marljivim učenjem, iskrenom posluš- 
nošću poglavarima, nesebičnom bratskom ljubav- 
lju i dubokom pobožnošću. Uveo je u travničko 
sjemenište veliku devetnicu spasa (prve petke), 
a u svoju rodnu župu Bratovštinu Gospine krunice 
koju je odmalena svakodnevno molio i duboko 
proživljavao. 

Obraćao je grešnike. Umro je na glasu svetosti 
u 23-oj godini života od plućne bolesti 1 5. travnja 
1897. na Veliki četvrtak u Travniku, gdje ga vjerni- 
ci najviše štuju. Preporučuju mu se i inovjerci. 
Životopis mu je preveden s hrvatskoga na nekoli- 
ko stranih jezika. Na njegov zagovor vjernici dobi- 
vaju mnoge i razne milosti. Vodi se crkveni postu- 
pak za njegovo proglašenje blaženim. Preporučuje 
se njegovim štovateljima da se mole sv. Josipu, 
zaštitniku Hrvatske i hrvatskog naroda, za beatifi- 
kaciju ovog mladog duhovnog velikana Crkve 
u Hrvata. 


PETAR JE MOLIO DNEVNO PRIKAZANJE 
SRCU ISUSOVU 

Petar je svakodnevnim prikazanjem častio Isu- 
sovo Srce. To prikazanje vrijedno je zato što nas 
svaki dan, barem u duhu, povezuje sa sv. misom 
te nam pretvara, ako smo u Božjoj milosti, u pro- 
duženu misu i u zaslugu za nebo svaku patnju 
i radost, djelo i dužnost - sav život. Zato ga moli 
i Ivan Pavao II te drugima preporučuje. Prikazanje 
se posebno namjenjuje na Papine mjesečne naka- 
ne, općecrkvenu i misijsku, te na mjesečnu naka- 
nu hrvatskih biskupa. Te nakane komentira "Glas 
nik Srca Isusova i Marijina", glasilo crkvenog 
pokreta "Apostolat molitve". 

Blaženi Alojzije kardinal Stepinac bio je pozvao 
članove Crkve u Hrvata da u dnevno prikazanje 
uključuju i patnje svoga hrvatskoga naroda. To je 
osobito prikladno zato što se u obrascu dnevnoga 
prikazanja spominje i ime sv. Josipa, službenog 
zaštitnika Hrvatske i hrvatskoga naroda. 

Stoga širimo dnevno prikazanje! 


OBRAZAC DNEVNOGA PRIKAZANJA 

Božansko Srce Isusovo, prikazujem Ti po 
Bezgrešnom Srcu Marijinu i po sv. Josipu 
zaštitniku Crkve, sve molitve, djela i trplje- 
nja ovoga dana u naknadu za naše uvrede 
i na sve one nakane na koje se Ti neprestano 
prikazuješ na oltaru. Osobito Ti ih prikazu- 
jem za svetu Crkvu, za Svetog Oca i za sve 
potrebe, koje su preporučene članovima 
Apostolata molitve. 

Amen! 


DEVETNICA PETRU BARBARIĆU 
Izmoli svaki dan kroz 9 dana: 

1. jednu desetnicu krunice. Ako možeš, 
izmoli čitavu krunicu. 

2. sljedeću molitvu: 


MOLITVA ZA PROGLAŠENJE 
PETRA BARBARIĆA BLAŽENIM 

Gospodine Isuse Kriste, udostoj se prosla- 
viti svog vjernog slugu Petra i daj da po 
njegovu uzoru sve više ljubimo Tvoje Pres- 
veto Srce i vjerno Ti služimo u čistoći tijela 
i duše. 

Nebeska Kraljice i naša Majko Marijo, iz- 
moli svojim svemogućim zagovorom u Boga 
da Tvoje odabrano dijete bude naskoro uz- 
višeno na čast oltara. 

Sv. Josipe, zaštitniče. Hrvatske, moli za 
Petrovu beatifikaciju. Amen. 

3. Nastoj se ispovijediti i bar jedanput za 
devetnice pričestiti. 


Ivan Pavao II također moli za Petrovu 
bea ti fikacij u . 

Milosti postignute Petrovim zagovorom 
neka se jave na niže navedenu adresu 
izdavača ove sličice. 

Izdao i odgovara: Vladimir Pribanić 
10000 Zagreb, Fratrovac 38, 
tel. 01 / 23-01 -774 


